परिषद ने परीक्षा फॉर्म की अंतिम तिथि बढ़ाने को लेकर दिया ज्ञापन
अजमेर|राजकीय विधिमहाविद्यालय की विद्यार्थी परिषद इकाई विधि प्रथम वर्ष की परीक्षा की अंतिम तिथि बढ़ाने को लेकर ज्ञापन दिया। प्रतिनिधि के रूप में गए छात्र सेवक रचित कच्छावा ने बताया कि विधि प्रथम वर्ष की परीक्षा फॉर्म की अंतिम तिथि 28 फरवरी तय की गई थी 4 मार्च को विलंब शुल्क 100 रुपए के साथ अंतिम तिथि तय की गईं थी। इसको लेकर कच्छावा ने बताया कि अब तक अधिकांश छात्र फॉर्म नहीं भर सके हैं। इस दौरान वेबसाइट में भी समस्या रही थी। इन समस्याओं को लेकर परिषद कार्यकर्ताओं ने परीक्षा नियंत्रक को समस्या से अवगत करवाया। जिस पर परीक्षा नियंत्रक जगराम मीणा ने ज्ञापन पर विचार करने की बात कही। ज्ञापन देने वालों मे छात्र रचित कच्छावा, अनिल, अक्षय देवड़ा, मुरलीधर बेनीवाल, दीपक दायमा, पूजा दायमा, नितिन कोटिया, भारती कुमावत, राजेंद्र चौधरी, दुर्गा सांखला, लक्ष्मीनारायण आदि उपस्थित थे।
hin_Deva hin_Deva